Vintage Wine Cheap Online Sale At Wholesale Prices | Sammydress.com
> Vintage Wine Vintage Wine
Retro Chinese Dragon Knitted Mermaid Blanket Throw
Vintage Geometry Pattern Tassel Scarf Gedagtes oor grondhervorming
• Bedrywe • Bedryfsake • Gedagtes oor grondhervorming
Deur ABRAHAM VAN VEIJEREN
Met die lees van die groenskrif vir grondhervorming besef ’n mens skielik dat jy nou moet loopgrawe toe, skryf Abraham van Veijeren.
Skrywers oor besigheid en besigheidsbeginsels is dit eens dat die missie en visie van ’n onderneming aan elke departement van so ’n korporatiewe organisasie bekend moet wees.
Voorts moet dit duidelik sigbaar deurgevoer word, van die hoogste tot die laagste vlak. Daarom was dit vir my onlangs weer opmerklik, met die vrystelling van die groenskrif vir grondhervorming in Augustus vanjaar, hoe ver ons staatsdiens is van aanvaarbare norme vir die bestuur van ondernemings. Skrille kontras
Die skrille kontras tussen die toepassing van beleid tussen die Departemente van Landelike Ontwikkeling en Grondhervorming, van Ekonomiese Ontwikkeling en Toerisme laat dit lyk asof hierdie liggame nie eers deel is van dieselfde geheel nie.
Die Departemente van Ekonomiese Ontwikkeling en van Omgewingsake ondersteun nie-rassigheid op vergaderings met Mpumalanga Landbou en gebruik sinsnedes soos “farmers are farmers, we are not black or white anymore”. So positief is hul houding dat ek namens my lede ons hulp aangebied het en luidkeels nuwe boere genooi het om aan te sluit en om hulp te vra. Met die lees van die groenskrif vir grondhervorming egter, besef ’n mens skielik dat jy nou moet loopgrawe toe. Rassisme vier hoogty, daar word baie duidelik gesê ‘‘the black ox has nowhere to feed and the white ox has all the pasture” - rassisties en nie skaam daaroor nie.
Gelukkig het ons hier in die Suiderland mos baie ervaring van rassisme en ekonomiese beleid en die gevolge daarvan. Ontneem die geleenthede van die mense en kyk of die ekonomie gaan slaag. Navorsing wys wat werk
Die groenskrif staan heelwat ruimte af aan die internasionale navorsing oor wat werk en wat nie kan werk nie. Die behoud van ons ekonomiese beleid in hierdie land, is niks anders as wat dit was van Verwoerd af tot vandag nie. Rassisme kan nie deel wees van ’n ekonomiese bestel as jy wil hê die land moet suksesvol wees nie. Groot welslae is met grondherverdeling bereik. In die Onderberg, die gebied oos van Nelspruit tot aan die grense van Mosambiek en Swaziland, is rofweg 75% van die grondbesit aan swart boere oorgedra. Daarmee moet die Regering baie tevrede voel. Grondhervorming was ’n groot sukses. Dit is tog opmerklik dat die groenskrif niks daarvan noem of die Regering gelukwens en begin met grondopheffing nie. Mnr. Gugile Nkwinti , Minister van Landelike Ontwikkeling en Grondhervormingnoem in sy rede, met die vrystelling van die nuwe groenskrif dat sommige swart grondeienaars die grond aan wit boere herverkoop het. Riskante besigheid
Is dit nie vir die Regering duidelik dat sommige mense wil boer en ander eerder sal sand gorrel as om hulself in ’n bedryf te gaan blootstel waar jy geen beheer oor jou produksiefaktore of jou beleggingsklimaat het nie? Ons ken almal talle briljante, geskoolde mense wat lag as hulle hoor dat enigiemand wil boer. Die rente op ons beleggings weerspieël glad nie die risiko wat elke dag geneem moet word nie. Laat die mense hul bates verkoop aan wie hulle wil, dit is tog elkeen se onvervreembare reg! Boere is uniek vir die spesifieke rede dat ons nie soveel ’n beroep volg as wat ons ’n roeping het en daarmee saam ’n enorme passie vir ons grond en landbou in die algemeen nie. Daar is natuurlik baie swart boere en dis lekker dat hulle ook by die georganiseerde landbou-organisasies aansluit. Want boere is boere en nie wit of swart nie. Boere ontleed maar soos alle sakelui hul geleenthede en bedreigings.
As landboubeleid ten doel het om mense in diens te neem, sal die beskikbaarheid van arbeid as ’n geleentheid gesien moet word. Boere sal sulke geleenthede nie laat verby gaan nie en arbeidintensiewe gewasse en praktyke sal die noodwendige gevolg wees. Beleid word geformuleer sonder enige insig oor die uitwerking daarvan op die land se mense. Die doel van sulke beleid is uitsluitlik om die verkiesing te wen. Die resultaat, soos ons reeds weet, is dat arbeid ’n bedreiging pleks van ’n geleentheid vir boerdery is. Jy mag nie weer van ’n werker ontslae raak nie. Daar word al hoe meer gedruk dat werkers en almal wat met hulle verbind is, op jou plaas mag plak. Eiendomsregte word vernietig, arbeid word ’n groter en ’n groter bedreiging en werkloosheid neem steeds toe.
Die grootste vernietiging van menslikheid is die denke dat die Regering homself die mag mag toe-eien om besluitnemingsregte van die mense in die land weg te neem. Die vryheid van onderhandeling oor wat jy betaal moet word, die reg om jou besigheid te verkoop aan wie jy wil. Die entrepreneur se reg om te groei, aan te hou groei en so die ekonomie te stimuleer, mense in diens te neem en van lewensmiddele en geleenthede te voorsien, is ook in die gedrang. Dertig jaar gelede was dit polities korrek om van afsonderlike ontwikkeling te praat. Vandag was ons die voete en huil die kerke hulle dood oor hul sonde. Waarmee is ons besig? Rassisme en ’n ekonomie toeganklik vir net een ras? Ministers word kwaad as swart mense hul grond aan wit mense verkoop. Terwyl hulle praat oor hoe verkeerd hierdie beginsels was, pas hulle dit toe, so ywerig moontlik! Almal wat enigsins die vermoë het om vir hulself te dink, sal nou besig wees om te veg vir vryheid en nie-rassigheid! Klink dit bekend? * Abraham van Veijeren is die Vise-President: Laeveld van Mpumalanga Landbou en boer op Malelane met suiker en groente. Dié opinie is sy eie en verteenwoordig nie die siening van Mpumalanga Landbou nie.
2011/09/19 09:40:10 PM
2011/09/15 09:54:05 PM
Die regering het nog nerens die aanbod van enige wit boer aanvaar om as mentor op te tree vir opkomende boere nie; Saam met vryheid kom Verantwoordelikheid maar dit word nog steeds gesien as "Wit oorheersing" Totdat hierdie mentaliteit verdwyn sal niks verbeter onder hierdie sogenaamde "opkomende boere" nie
2011/09/15 08:02:00 AM
Die Amerikaners het 'n "Sure Farmers Policy" wat voornemende agtergeblewe boere wat staatslenings wil oplei om te boer.
2011/09/15 08:00:00 AM
As die ANC al die geld gebruik het wat hulle tot nou toe vermors het op mense wat dink hulle kan boer en dit eerder aangewend het om swart boere deur die nodige instelings op te lei om hulself te bekwaam sou ons al verder gevorder het. Dan sou jy die ware swart boere geidentifiseer het en nie die geldwolwe nie.